ನವದೆಹಲಿ: ಕತ್ತೆಗಳನ್ನು ಬಂಡಿಗಳನ್ನು ಎಳೆಯಲು, ಮಾರುಕಟ್ಟೆಗೆ ಸರಕುಗಳನ್ನು ತಲುಪಿಸಲು, ಕಟ್ಟಡ ನಿರ್ಮಾಣ ಉದ್ಯಮದಲ್ಲಿ ಕೆಲವು ವಸ್ತುಗಳನ್ನು ಸಾಗಿಸಲು ಈ ಪ್ರಾಣಿಗಳನ್ನು ಬಳಸಲಾಗುತ್ತದೆ. ಈ ಕತ್ತೆಗಳನ್ನು ಹಸುಗಳು, ಎಮ್ಮೆಗಳು ಮತ್ತು ಮೇಕೆಗಳಂತಹ ಕೃಷಿ ಪ್ರಾಣಿಗಳಾಗಿ ಬಳಕೆ ಮಾಡುವುದು ತುಂಬಾ ವಿರಳವಾಗಿದೆ.
ಈ ಕತ್ತೆಗಳು ಉತ್ತಮ ಆದಾಯದ ಮೂಲವಾಗಿದೆ. ಕತ್ತೆಗಳಿಂದ ಲಕ್ಷ ಲಕ್ಷ ಹಣವನ್ನು ಸಂಪಾದನೆ ಮಾಡಬಹುದು ಎಂದು ಹೇಳಿದರೆ ನಿಮಗೆ ಆಶ್ಚರ್ಯವಾಗಬಹುದು. ಕತ್ತೆ ಹಾಲು ಮಾರುವ ಮೂಲಕ ತಿಂಗಳಿಗೆ 3 ಲಕ್ಷ ರೂಪಾಯಿ ಆದಾಯ ಗಳಿಸುವ ಉದ್ಯಮವನ್ನು ಸ್ಥಾಪಿಸಿ ವ್ಯಕ್ತಿಯೊಬ್ಬ ಯಶಸ್ಸು ಗಳಿಸಿದ್ದಾರೆ. ಈ ಕುರಿತಾಗಿ ನಾವು ಇಂದು ನಿಮಗೆ ತಿಳಿಸಿಕೊಡಲಿದ್ದೇವೆ.
ಗುಜರಾತ್​ ನಿವಾಸಿಯಾಗಿರುವ ಧೀರೇನ್​ ಸೋಲಂಕಿ ಕತ್ತೆ ಸಾಕಿ ಯಶಸ್ಸು ಕಂಡ ರೈತ. ಧೀರೇನ್​ ಸೋಲಂಕಿ ಶಿಕ್ಷಕ ಆಗಬೇಕು ಎನ್ನುವ ಆಸೆ ಇತ್ತು. ತಂದೆ ಆಸೆ ನೆರವೇರಿಸಲು ಧೀರೇನ್​​ ವಿಜ್ಞಾನದಲ್ಲಿ ತನ್ನ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದ ನಂತರ, ಅವರು 2020 ರಲ್ಲಿ ಸರ್ಕಾರಿ ಪರೀಕ್ಷೆಗಳಿಗೆ ತಯಾರಿ ಆರಂಭಿಸಿದರು.
ಸರ್ಕಾರಿ ಉದ್ಯೋಗಗಳಿಗೆ ಸೀಮಿತ ಖಾಲಿ ಹುದ್ದೆಗಳಿವೆ ಮತ್ತು ಈ ಕ್ಷೇತ್ರದಲ್ಲಿ ತುಂಬಾ ಸ್ಪರ್ಧೆಯಿದೆ. ಹೇಗಾದರೂ ಮಾಡಿ ಕೆಲಸ ಪಡೆದುಕೊಳ್ಳಬೇಕು ಎಂದು ಫೆಬ್ರವರಿ 2020ರಲ್ಲಿ ಅನೇಕ ರಾಜ್ಯ ಮತ್ತು ಕೇಂದ್ರ ಮಟ್ಟದ ಪರೀಕ್ಷೆಗಳಿಗೆ ಹಾಜರಾಗಿದ್ದರು. ಆದರೆ ಯಾವುದೇ ಫಲಿತಾಂಶಗಳು ಬಂದಿಲ್ಲ. ಯಾವುದೇ ಕೆಲಸ ಇಲ್ಲದೆ ಇತ್ತ ಶಿಕ್ಷಕ ವೃತ್ತಿಯೂ ಸಿಗದೆ ಆರು ತಿಂಗಳ ಕಾಲ ಸುಮ್ಮನೆ ಕುಳಿತಿದ್ದರು, ಏನು ಮಾಡಬೇಕೆಂದು ನನಗೆ ತಿಳಿದಿರಲಿಲ್ಲ ಮತ್ತು ಫಲಿತಾಂಶಗಳಿಗಾಗಿ ಕಾಯುತ್ತಿದ್ದರು. ಕತ್ತೆ ಸಾಕಣೆ ವ್ಯವಹಾರದ ಬಗ್ಗೆ ಎಲ್ಲೂ ಬಂದಿರುವ ವರದಿಯ ಬಗ್ಗೆ ಓದಿದ್ದರು. “ಈ ಪರಿಕಲ್ಪನೆಯು ಉತ್ತರದಲ್ಲಿ ಜನಪ್ರಿಯವಾಗಲಿಲ್ಲ. ದೇಶದಲ್ಲಿ ಕತ್ತೆ ಹಾಲಿಗೆ ಕಡಿಮೆ ಬೇಡಿಕೆಯಿದ್ದರೂ, ಟರ್ಕಿ, ಮಲೇಷ್ಯಾ ಮತ್ತು ಚೀನಾದಂತಹ ದೇಶಗಳಲ್ಲಿ ಇದಕ್ಕೆ ಹೆಚ್ಚಿನ ಬೇಡಿಕೆಯಿದೆ ಎಂದು ತಿಳಿದುಕೊಂಡು ನಾನು ಯಾಕೆ ಈ ಕೆಲಸ ಮಾಡಬಾರದು ಎನ್ನುವ ಯೋಚನೆ ಇವರಿಗೆ ಬಂದಿತ್ತು.
ಪ್ರತಿ ಲೀಟರ್‌ಗೆ 60 ರೂ.ಗೆ ಹಸು ಮತ್ತು ಎಮ್ಮೆ ಹಾಲಿನ ಬೆಲೆ ಏರಿಕೆಯಿಂದ ಜನರು ತೊಂದರೆಗೀಡಾಗಿರುವ ಸಮಯದಲ್ಲಿ , ಅವರು ಲೀಟರ್‌ಗೆ 3,500 ರೂ.ಗೆ ಮಾರಾಟವಾಗುವ ಕತ್ತೆ ಹಾಲನ್ನು ಖರೀದಿಸಲು ಆಸಕ್ತಿ ಹೊಂದಿಲ್ಲ. ಆದರೆ ಇದು ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಬೇಡಿಕೆ ಹೊಂದಿದೆ ಮತ್ತು ಮಾಯಿಶ್ಚರೈಸರ್‌ಗಳು, ಬೇಬಿ ಕ್ರೀಮ್ ಮತ್ತು ಸಾಬೂನುಗಳಂತಹ ಉತ್ಪನ್ನಗಳನ್ನು ತಯಾರಿಸಲು ಔಷಧೀಯ ಮತ್ತು ಸೌಂದರ್ಯವರ್ಧಕ ಉದ್ಯಮಗಳಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ ಎಂದು ಧೀರೀನ್​ ತಿಳಿದುಕೊಂಡಿದ್ದರು.
ಧೀರೆನ್ ಗುಜರಾತ್‌ನ ಪಟಾನ್ ಜಿಲ್ಲೆಯ ಮನುಂಡ್ ಎಂಬ ತನ್ನ ಹಳ್ಳಿಯಲ್ಲಿ ಕತ್ತೆ ಸಾಕಣೆ ಕೇಂದ್ರವನ್ನು ಸ್ಥಾಪಿಸಲು ನಿರ್ಧಾರ ಮಾಡಿದ್ದರು. 2022 ರಲ್ಲಿ, ಧೀರೇನ್ ಯಾವುದೇ ಔಪಚಾರಿಕ ತರಬೇತಿಯಿಲ್ಲದೆ TDS ಡಾಂಕಿ ಫಾರ್ಮ್ ಅನ್ನು ಪ್ರಾರಂಭಿಸಿದರು. ಇದಕ್ಕಾಗಿ 20 ಕತ್ತೆಗಳನ್ನು ಖರೀದಿಸಲು 37 ಲಕ್ಷ ರೂಪಾಯಿ ಸಾಲ ಮಾಡಿ 40×30 ಅಡಿಯ ಶೆಡ್ ಕೂಡ ಹಾಕಿದ್ದರು.
ಸರಿಯಾದ ಸ್ಥಳೀಯ ಮಾರುಕಟ್ಟೆ ಇರಲಿಲ್ಲ ಮತ್ತು ಈ ಕಾರಣದಿಂದಾಗಿ ವಿಮಾನ ಅಥವಾ ಹಡಗಿನ ಮೂಲಕ ದ್ರವ ರೂಪದಲ್ಲಿ ವಿದೇಶಕ್ಕೆ ಕಳುಹಿಸಲಾಗಲಿಲ್ಲ. ಮೊದಲ ವರ್ಷದಲ್ಲಿ 3,000 ಲೀಟರ್ ಹಾಲನ್ನು ಚರಂಡಿಗೆ ಎಸೆಯಬೇಕಾಗಿ ಬಂದಿದ್ದರಿಂದ 40 ಲಕ್ಷ ರೂ.ವರೆಗೆ ನಷ್ಟ ಅನುಭವಿಸಿದರು. ಹಾಲನ್ನು ಒಣ ಪುಡಿಯಾಗಿ ಪರಿವರ್ತಿಸಿ ವಿದೇಶಕ್ಕೆ ಸಾಗಿಸುವುದೇ ಪರಿಹಾರವಾಗಿತ್ತು. ಆದರೆ ಇದನ್ನು ಅರ್ಥಮಾಡಿಕೊಳ್ಳಲು ಮತ್ತು ಈ ಪ್ರಕ್ರಿಯೆಯನ್ನು ಮಾಡಿದ ಸೂಕ್ತ ಕಂಪನಿಗಳನ್ನು ಹುಡುಕಲು ಅವರಿಗೆ ಒಂದು ವರ್ಷ ಬೇಕಾಯಿತು. ಧೀರೇನ್ ವ್ಯಾಪಾರವನ್ನು ಹೆಚ್ಚಿಸಲು ಸಾಧ್ಯವಾಯಿತು ಮತ್ತು ಕ್ರಮೇಣ ತನ್ನ ಫಾರ್ಮ್ ಅನ್ನು 50 ಕತ್ತೆಗಳಿಗೆ ವಿಸ್ತರಿಸಿದನು. ಅವರ ಜಮೀನಿನಲ್ಲಿ ಪ್ರಸ್ತುತ ದಿನಕ್ಕೆ 15 ಲೀಟರ್ ಹಾಲು ಉತ್ಪಾದನೆಯಾಗುತ್ತಿದೆ. ವಿದೇಧಿ ಮಾರು ಕಟ್ಟೆ ಹಾಗೂ ಕೆಲವು ಕಂಪನಿಗಳಿಗೆ ಕತ್ತೆ ಹಾಲನ್ನು ಮಾರಾಟ ಮಾಡುತ್ತಾ ಲಕ್ಷ.. ಲಕ್ಷ ಹಣವನ್ನು ಸಂಪಾದನೆ ಮಾಡುತ್ತಿದ್ದಾರೆ.
ಯಶಸ್ಸಿನ ಬಗ್ಗೆ ಹಿಂತಿರುಗಿ ನೋಡುತ್ತಾ, ಧೀರೇನ್ ಹೇಳುತ್ತಾರೆ, “ಈ ಕೆಲಸದ ಮೂಲಕ, ಭಾರತೀಯ ವ್ಯವಸ್ಥೆಯಲ್ಲಿ ಯಾವುದೇ ಮೌಲ್ಯವಿಲ್ಲದ ಕತ್ತೆಗಳ ಬಗ್ಗೆ ನಾನು ಸ್ವಲ್ಪ ಗೌರವವನ್ನು ಹೆಚ್ಚಿಸಲು ಸಾಧ್ಯವಾಯಿತು ಎಂದು ನಾನು ಭಾವಿಸುತ್ತೇನೆ. ಅದಲ್ಲದೆ ಚಿಕ್ಕ ವಯಸ್ಸಿನಲ್ಲೇ ಖ್ಯಾತಿಯನ್ನೂ ಗಳಿಸಲು ಸಾಧ್ಯವಾಗಿದೆ. ನಾನು ಸರ್ಕಾರಿ ನೌಕರಿಯಲ್ಲಿದ್ದರೆ, ನನ್ನ ಅಸ್ತಿತ್ವದ ಬಗ್ಗೆ ಯಾರಿಗೂ ತಿಳಿದಿರುತ್ತಿರಲಿಲ್ಲ, ”ಎಂದು ಅವರು ಹೇಳುತ್ತಾರೆ.
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
Sign in to your account
Please enter an answer in digits:two × 1 =
Remember me
